Laila Westergaard
Laila Westergaard, f. 1964, dansk billedhugger, uddannet på Det Jyske Kunstakademi 1985-89 og Güzel Sanatlar Fakültesi, Istanbul, 1989-90.
Laila Westergaard benytter i sine værker enkle former i granit, ofte med en forfinet, stærkt detaljeret overflade, hvor billeder, tegn og mønstre træder frem i samspillet mellem det ru og det blanke.
Blandt hendes værker i det offentlige rum er Den døde og den sørgende på Fjaltring Kirkegård (1995), døbefonte i Gullestrup Kirke (1998) og Bredballe Kirke (2000), Bænke på RO's Torv i Roskilde (2003), Fisk i byhaven, Lemvig (2005), Bænk og Bøger, Lemvig Gymnasium (2007) og 33 portrætter, Sognegården i Hjørring (2008-09).
Laila Westergaard er medlem af Den Gyldne.

Laila Westergaards hjemmeside
